Harry Potter and the Goblet of Fire (film)

***Harry Potter and the Goblet of Fire*** je britansko-američki fantastični film iz 2005. kojeg je režirao Mike Newell prema istoimenoj knjizi J. K. Rowling. Ovo je četvrti film serijala o Harryju Potteru čiji scenarij potpisuje Steve Kloves, a produkciju David Heyman. Film prati Harryjevu četvrtu godinu u Hogwartsu tijekom koje ga Plameni pehar izabere kao natjecatelja u izrazito opasnom Tromagijskom turniru. Kao i u prijašnjim nastavcima, naslovnu trojku, Harryja i njegove prijatelje Rona i Hermione, tumače Daniel Radcliffe, Rupert Grint i Emma Watson. Film je nastavak filma *[[Harry Potter and the Prisoner of Azkaban (2004)|Harry Potter and the Prisoner of Azkaban]]* te prethodnik filma *[[Harry Potter and the Order of the Phoenix (2007)|Harry Potter and the Order of the Phoenix]]*.

Snimanje filma započelo je početkom 2004. godine, a scene u Hogwartsu snimane su u Leavesden Film Studiosu. Pet dana nakon premijere, film je zaradio preko $102 milijuna na sjevernoameričkom box officeu, čime je zasjeo na treće mjesto po zaradi u prvom vikendu, iza dva dijela filma *[[Harry Potter and the Deathly Hallows]]*. Film je na blagajnama doživio enorman uspjeh te je zaradio preko $896 milijuna, čime je zasjeo na prvo mjesto za tu godinu.

Film je nominiran za Oscara za najbolju scenografiju, ali nagradu je dobio film *[[Memoirs of a Geisha]]*. Ipak, film je osvojio BAFTA-u za najbolji produkcijski dizajn, čime je postao prvi i jedini film iz serijala koji je osvojio BAFTA-u. Isto tako, bio je to prvi film koji je spao pod kategoriju PG-13 prema kriterijima koje postavlja MPAA i 12A prema BBFC-u zbog scena fantastičnog nasilja i strašnih prizora. Također, ovo je drugi film sniman u IMAX tehnologiji. *Goblet of Fire* je jedan od kritički najhvaljenijih nastavaka serijala, a pohvale je dobio zbog sofisticiranosti likova, mračnijeg i kompleksnijeg zapleta te glume glavnih glumaca.

## Sinopsis

Radnja počinje u selu Little Hangleton, selu Voldemortovog oca. Frank Bryce, bezjački vrtlar u kući Riddleovih, optužen za ubistvo istih prije 50 godina, upada u kuću i zatiče Voldemorta i Pettigrewa kako planiraju ubiti Harryja i ponovo oživiti Voldemorta. Na žalost, uhvate ga i ubiju.

Harry provodi svoj ljetni raspust kod Dursleyevih gdje vlada novi režim ishrane. Po Harryja dolazi obitelj Weasley da bi prespavao ostatak ljetnih praznika kod njih te da prisustvuje Metlobojskom prvenstvu u kojem igraju Irska protiv Bugarske. Unatoč izvrsnoj igri bugarskog tragača Viktora Kruma, Irska pobjeđuje. U kampu pored stadiona izbijaju neredi. Naime, smrtonoše su se napili i začarali bezjake. Nerede prekida Tamni znamen koji se pojavio na nebu iz Harryjevog štapića.

Harry sitže u Hogwarts gdje ih Albus Dumbledore obavještava da će se održati Tromagijski turnir u Hogwartsu na kojem učestvoje po jedan prvak, stariji od 17 godina, iz škola Hogwarts, Durmstrang i Beauxbatons. Iz Beauxbatonsa i Durmstranga stižu delegacije predvođene njihovim direktorima Madame Maxime i Igor Karkaroff, za kojeg se ispostavi da je bivši smrtonoša. Prvake bira Plameni pehar, pehar iz kojeg izlaze imena odabranih prvaka. Prvaci imaju tri zadatka i na svakom zadatku dobijaju bodove od pet sudaca: Dumbledorea, Madame Maxime, Karkaroffa, Luda Bagmana, predstojnika odjela za magične sportove i igre u Ministarstvu magije, i Bartemius Crouch, uštogljeni prestojnik odjela za Međunarodnu saradnju, ujedno i Percyev šef.

Učenici Hogwartsa su dobili novog profesora Obrane od mračnih sila - Divljookog Moodyja, penzionisanog, pomalo paranoičnog lovca na crne mage. On ih uči odbrani od Neoprostivih kletvi, tri kletve zbog kojih se dobija doživotni zatvor u Azkabanu. Pehar je izabrao Cedrica Diggoryja, Fleur Delacour, Viktora Kruma i Harryja Pottera, iako se on nije prijavio.

Na prvom zadatku Tromagijskog turnira, Harry se suočava sa zmajicom kojoj treba uzeti jaje. On to uspjeva na svojoj metli, uz Moodyjev savjet, tako da osvaja največi broj bodova i dijeli prvo mjesto sa Viktorom Krumom. Rita Skeeter, novinarka animagus, stalno piše o Harryju svakojake izmišljotine, te mu tako zagorčava život.

Za Božić je organizovan Božićni bal kojeg otvaraju prvaci. Harry je pozvao Lavander Brown, pošto je Cedric prije njega pozvao njegovu simpatiju Cho Chang. Na balu se Hagrid povjerava Madame Maxime da je on poludiv. na nesreću, Rita ga čuje i to objavljuje u novinama. Viktor je pozvao Hermionu, na što je Ron užasno ljubomoran.

Na drugom zadatku Tromagijskog turnira, prvaci moraju sa dna jezera vratiti svog prijatelja. U tom zadatku, Harryju pomaže kućni vilenjak Dobby, kojeg je Harry oslobodio porodice Malfoy i koji je sada zaposlen u Hogwartsu, dajući mu škrobilje, kako bi mogao disati pod vodom. Harry prvi stigne do cilja, ali zadnji se vrati jer je htio osloboditi sve četvero zarobljenih. Ipak dobija mnogo bodova i ostaje dijeliti prvu poziciju.

Harry i Viktor nađu na rubu Zabranjene šume napadnutog i ludog Croucha kako govori da se Voldemort vrača. Dok su Harry i Viktor otišli po pomoć, on je nestao. Harry vidi u Dumbledorevom Situ sječanja suđenja nekim smrtonošama, među kojima je Crouchev sin, koji je umro u Azkabanu i Severus Snape koji je prešao na Dumbledoreovu stranu prije Voldemortovog pada.

U trećem zadatku, prvaci moraju proči kroz labirint i dohvatiti Tromagijski pokal koji se nalazi u sredini labirnita. Na putu ih čekaju mnoge zamke. Harry i Cedric ga prvi dohvate i shvate da je to putoključ, predmet koji vodi na drugu lokaciju. Putoključ ih odvodi do kuće Riddleovih, gdje ih dočekaju Voldemort i Pettigrew. Pettigrew pomoću kosti iz groba Voldemortovog oca, Harryjeve krvi i svog mesa ponovo oživljava Voldemorta koji ubija Cedrica i pozove smrtonoše.

Kako bi dokazao svoju moć, poziva Harryja na dvoboj. Kada su uperili štapiće, jedan protiv drugog, oni su se povezali, jer su u njima pera iz istog feniksa, i natjerali da prikažu sve čarolije koje je izvo Voldemortov. Harry tu susreče Franka, Cedrica, pa i svoje roditelje. Oni mu kažu da mora brzo otrčati do Tromagijskog pokala i vratiti se u Hogwarts, što Harry i učini.

Harryja u Hogwartsu sa sobom odvodi Moody. On saznaje da to ustvari nije Moody, nego Crouchev sin koji je ispijajući Višesokovni napitak poprimio izgled Moodyja (koji je zaključan u kovčegu cijelu godinu), te da je ubio svog oca. Njegov otac mu je lažirao smrt, a on je na Svjetskom prvenstvu u metloboju pobjegao. U Hogwarts je došao kako bi isporučio Harryja Voldemortu. Dumbledore i Cornelius Fudge ga vežu, a Fudge, bez znanja Dumbledorea, pošalje dementora da ispije dušu Crouchu mlađem. Dumbledore počinje sakupljati svoje sljedbenike, odnosno Red feniksa, kako bi preduhitrio Voldemorta. Fudge ne vjeruje da se Voldemort vratio, te je odlučio ne poduzimati ništa.

Harry se na kraju vrača u Kalinin prilaz 4 kako bi tamo proveo dio svojih ljetnih praznika.

## Glumačka postava

* Daniel Radcliffe kao Harry Potter, protagonist filma.
* Rupert Grint kao Ron Weasley, Harryjev najbolji prijatelj.
* Emma Watson kao Hermione Granger, Harryjeva najbolja prijateljica
* Predrag Bjelac kao Igor Karkaroff, ravnatelj Durmstranga.
* Robbie Coltrane kao Rubeus Hagrid, čuvar ključeva u Hogwartsu.
* Warwick Davis kao Filius Flitwick, profesor Čarolija.
* Tom Felton kao Draco Malfoy, Harryjev rival.
* Ralph Fiennes kao Lord Voldemort, antagonist filma.
* Michael Gambon kao Albus Dumbledore, ravnatelj Hogwartsa.
* Brendan Gleeson kao Alastor Moody, novi profesor Obrane od mračnih sila.
* Robert Hardy kao Cornelius Fudge, Ministar magije.
* Stanislav Ianevski kao Viktor Krum, Durmstrangov Tromagijski prvak.
* Jason Isaacs kao Lucius Malfoy, Smrtonoša, Dracov otac.
* Katie Leung kao Cho Chang, Harryjeva simpatija.
* Matthew Lewis kao Neville Longbottom, Harryjev prijatelj.
* Roger Lloyd-Pack kao Barty Crouch, dužnosnik Ministarstva magije.
* Angelica Mandy kao Gabrielle Delacour, Fleurina sestra.
* Gary Oldman kao Sirius Black koji se pojavljuje samo tijekom razgovora s Harryjem preko školskog kamina, pri čemu je vidljivo samo njegovo lice. Uloga mu je uvelike reducirana.
* Robert Pattinson kao Cedric Diggory, Hogwarstov drugi Tromagijski prvak.
* James i Oliver Phelps kao Fred i George Weasley, Ronova starija braća blizanci.
* Clémence Poésy kao Fleur Delacour, Beauxbatonsova Tromagijska prvakinja.
* Miranda Richardson kao Rita Skeeter, novinarka *[[Dnevni prorok|Dnevnog proroka]]*. 
* Adrian Rawlins i Geraldine Somerville kao James i Lilly Potter, Harryjevi roditelji.
* Alan Rickman kao Severus Snape, profesor Napitaka.
* Maggie Smith kao Minerva McGonagall, profesorica Preobrazbe.
* Timothy Spall kao Peter Pettigrew, Voldemortov sluga koji je izdao Harryjeve roditelje.
* Eric Sykes kao Frank Bryce, bezjački vrtlar kojeg ubije Voldemort.
* David Tennant kao Barty Crouch, Jr., manijakalni Smrtonoša koji pomoću Višesokovnog napitka glumi profesora Moodyja i tako ulazi u dvorac.
* Frances de la Tour kao Olympe Maxime, ravnateljica Beauxbatonsa.
* Mark Williams kao Arthur Weasley, Ronov otac.
* Bonnie Wright kao Ginny Weasley, Ronova mlađa sestra.
* Jarvis Cocker, Phil Selway, Jonny Greenwood kao članovi benda Čudnovate sestre.

## Nagrade
Film *Goblet of Fire* je nominiran za sveukupno 39 nagrada, od kojih je dobio 9, a za njih 30 je nominiran. Film je nominiran za Oscara u kategoriji najbolje scenografije (Stuart Craig, Stephenie McMillan), ali je izgubio od filma *[[Memoirs of a Geisha]]*. Za Saturn je nominiran u 8 kategorija (najbolji fantastični film, najbolji režiser, najbolji kostim, najbolja šminka, najbolja glazba, najbolji mladi glumac, najbolji scenarij, najbolji specijalni efekti), no nije osvojio nijednu nagradu. Za nagradu BAFTA je nominiran u kategorijama najbolje šminke/frizure, vizualnih efekati i produkcijskog dizajna. Iako je u prve dvije kategorije izgubio, *Goblet of Fire* je dobio BAFTA-u u kategoriji najboljeg produkcijskog dizajna, čime je postao prvi i jedini film iz franšize koji je dobio BAFTA-u. Među ostalim nagradama, značajan je specijalni Empire Award za izvanredan doprinos britanskoj kinematografiji koji je, isto tako, dodijeljen i trima prethodnim filmovima.

## Reference

## Vanjske veze

*